

[image: ]



4

Cynllun Gwers Cam 1

Cynllun Gwers – Cam 1 Cynllun Gwers 

	Athro dan hyfforddiant
	Tirion Parker 
	Dosbarth:
	Blwyddyn 3

	Maes Dysgu a Phrofiad neu Bwnc
	Iaith, Llythrennedd a Chyfathrebu
	Dyddiad:
	25/02/2020

	Ffocws Gwers:
	Ffocws 1 – Creu pamffled ffeithiol. Ffocws 2 – Creu poster gwibdaith Orca. Ffocws 3 – Cwblhau heriau.

	Cysylltiadau ystyrlon â'r Cwricwlwm 
	Ffocws 1 
Iaith, Llythrennedd a Chyfathrebu - Cyflwyno geirfa newydd e.e Orca, Cefnfor, Pod. Atgyfnerthu gwaith blaenorol ar atalnodi, defnyddio prif lythyren. Dilyn strwythur yn eu gwaith e.e. pwynt bwled ffeithiau.

Ffocws 2
Iaith, Llythrennedd a Chyfathrebu - Cyflwyno geirfa newydd e.e. Orca, Cefnfor, Pod. Dysgu sut i strwythuro poster e.e. deniadol, gwybodaeth glir. Atgyfnerthu gwaith blaenorol ar atalnodi, defnyddio prif lythyren. Dangos strwythur a threfn e.e. dilyn a datblygu esiampl yr athrawes dosbarth.


	Cysylltiadau ystyrlon â:
Chyfrifoldebau trawsgwricwlaidd
	Ffocws 1
Mathemateg a Rhifedd - Cyflwyno ffeithiau gyda defnydd o rifau, pwysau ac unedau mesur.

Ffocws 2
Mathemateg a Rhifedd - Cyflwyno gwybodaeth sy’n cynnwys unedau arian ac unedau amser.
 

	Targedau Personol (Cysylltiedig â SAC ac wedi eu nodi mewn adolygiad wythnosol)






	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
Ffocws 1
Cofio a deall ffeithiau a geirfa allweddol am Orcas e.e Byw mewn Pod.
Ffocws 2
Deall sut i greu poster effeithiol gan ddefnyddio gwybodaeth ddefnyddiol, addas a lluniau deniadol




	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	
Ffocws 1
· Byddaf yn dysgu am, ac yn ysgrifennu ffeithiau am y Orca
· Byddaf yn adnabod ystyr ac yn defnyddio geirfa newydd yn gywir 

Ffocws 2
· Byddaf yn cynnwys gwybodaeth ddefnyddiol
· Byddaf yn creu poster deniadol a lliwgar
· Byddaf yn cynnwys prif nodweddion poster effeithiol

	
Asesu pamffledi ffeithiol a phosteri'r disgyblion i weld os ydynt yn deall y dasg ac ystyr yr eirfa newydd. Hefyd, asesu'r disgyblion ar lafar wrth grwydro’r dosbarth dysgu i weld os ydynt yn gyfforddus gyda’r gwaith.




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	
Ffocws 1

Dangos PowerPoint am yr Orca i’r plant er mwyn ehangu eu dealltwriaeth o’r anifail. Cwestiynu’r plant yn aml wrth weithio trwy’r PowerPoint e.e. Pa fath o anifail ydy’r Orca?

Trafod unrhyw eirfa newydd er mwyn sicrhau bod pob disgybl yn deall eu hystyr e.e. Cefnfor, Pod, cadwyn fwyd.

Esbonio’r dasg o greu pamffled ffeithiol am Orca. Rhaid i’r disgyblion cynnwys 3 ffaith i bob tudalen o’r pamffled heblaw am y clawr ble dylent gynnwys llun perthnasol i’r pwnc. 

Ffocws 2

Cyflwyno'r hyn yw poster i’r dosbarth. Trafod nodweddion poster e.e. ffont clir, lliwgar.

Dangos enghraifft o boster i’r plant fel esiampl gallent nhw ddilyn wrth gwblhau’r dasg.

Esbonio’r dasg o greu poster gwibdaith i weld yr Orcas yn y gwyllt.

Sicrhau bod y disgyblion yn deall nod y wers gan ddefnyddio asesu ar gyfer dysgu.

	
Ffocws 1 a 2

Disgyblion i wrando ac ymateb i gwestiynau’r athrawes dosbarth.

Cyfle i fynegi barn a gwybodaeth.


	
Ffocws 1

Powerpoint 
cyflwyno gwybodaeth am yr Orca.

Tegan plastig Orca.

Engrhaifft o boster.





	

Addysgu a Dysgu Craidd
	
Ffocws 1 a 2

Cynorthwyo’r grwpiau ffocws wrth iddynt weithio ar eu tasgau.

Cylchdroi rhwng y grwpiau ffocws er mwyn cynnig cymorth a sicrhau bod pawb ar dasg.



	
Ffocws 1

Gweithio fel unigolion i gyflawni’r pamffled ffeithiol gan ddefnyddio’r ffeithiau addysgwyd o’r cyfnod agoriadol.

Grŵp MATh- amrywio dechrau brawddegau e.e. Creadur… Anifail…


Grŵp ADY - Dilyn patrwm iaith e.e. Mae’r Orca yn …..

Ffocws 2

Gweithio fel unigolion i greu poster am wibdaith i ymweld â’r Orcas. Dilyn esiampl o boster a welwyd yn ystod y cyfnod agoriadol.

	
Mat geiriau gwahaniaethol gyda geiriau defnyddiol a heriol.

Pamffledi gwag igam ogam.

Cymorth geirfa i’r disgyblion
grŵp ADY defnyddio 

Enghraifft o boster i ddefnyddio fel esiampl. 

Sgaffaldiau nodweddion poster

	

Sesiwn Gloi
	
Gofyn i’r disgyblion i eistedd nôl ar y carped er mwyn arddangos esiamplau o waith da a sôn am yr yr hyn maent wedi ei dysgu.

Darparu adborth a thargedau wrth arsylwi a marcio gwaith pob disgybl.

	
Eistedd ar y carped ac ymateb i gwestiynau’r athrawes dosbarth.
	
Esiamplau o waith da er mwyn arddangos i weddill y disgyblion.




























Cynllun Gwers – Cam 1
Gwerthuso’r Profiad Dysgu
 (cynhwyswch gyfeiriadau at SAC)

	Gwerthuso’r hyn y mae Disgyblion yn ei Ddysgu


	Tystiolaeth o Ddysgu (gan gynnwys agwedd at ddysgu dros amser))
	Yn ystod y wers nid oedd pob plentyn yn ymwybodol o ystyr y gair ‘morlo’. Wnaeth hyn codi wrth i ni fel dosbarth trafod bwydydd mae’r morfil yn hela a bwyta. Gofynnais a oedd y disgyblion yn deall ystyr y gair gyda’r ddwy yn ymateb gyda na. Esboniais ystyr y gair yn gyntaf cyn cyfieithu i’r Saesneg.

Fel rhan o’r PowerPoint wnes i gynnwys camgymeriad yn bwrpasol er mwyn profi gallu’r disgyblion i wirio gwaith. Yn lle defnyddio’r uned mesur gywir o fetrau i ddisgrifio hyd y morfil, defnyddiais yr uned mesur cm. Er ni wnaeth y disgyblion canfod y camgymeriad, ymunon nhw mewn gyda’r drafodaeth. Wrth amlygu'r camgymeriad i’r disgyblion wnaeth hyn tanio trafodaeth ynglŷn y camgymeriad. Defnyddiais y sgil asesu ar gyfer dysgu (AGD) o ‘gwestiynu’ er mwyn ehangu ar wybodaeth a dealltwriaeth y disgyblion. Wnaeth y drafodaeth hon ehangu sgiliau llafar iaith Cymraeg y disgyblion yn ogystal â rhoi siawns i mi fel athrawes asesu’r sgiliau llafar.


	Y Camau Nesaf ar gyfer Cynnydd

	Byddaf yn archwilio ac ystyried llenyddiaeth sy’n gysylltiedig gyda datblygiad sgiliau iaith. Edrychais bach ar hyn gan ddarllen adroddiad McMaster et al. (2020). Mae’r llenyddiaeth yma yn awgrymu bod cyfarwyddiadau sydd yn seiliedig ar ddata perthnasol yn cael effaith positif ar sgiliau ysgrifennu disgyblion. Er nad yw hon yn seiliedig ar iaith, gall yr un dechneg o ddefnyddio data’r ysgol bod yn fuddiol wrth ymestyn iaith y disgyblion. 

Byddaf hefyd yn gwella fy sgiliau o gwestiynu. Er gofynnais gwestiynau yn ystod y cyflwyniad, gallaf ofyn rhai mwy agored e.e. Beth ydy’r anifail yma yn bwyta? Pryd gofynnais y cwestiwn yma yn ystod y cyflwyniad anghofiais roi siawns i’r disgyblion ymateb gyda syniadau eu hun cyn rhoi’r atebion iddyn nhw. Trwy fwydo’r atebion nid ydw i’n rhoi’r cyfle iddyn nhw feddwl a defnyddio’r banc o eiriau sydd wedi storio yn eu gof. 





	Dadansoddiad Adfyfyriol o Addysgu a Strategaethau ar gyfer Datblygiad – gan gynnwys cyfiawnhad/rhesymwaith dewisiadau pedagogaidd


	Tystiolaeth o’m Harfer Effeithiol 


	Manteisiaf ar y cyfle i gwblhau’r Dystysgrif Sgiliau Iaith yn ychwanegol i’r cwrs TAR. Mynychais wersi iaith ychwanegol fel rhan o baratoi ar gyfer yr arholiad, er ni wnes i gael y cyfle i eistedd yr arholiad oherwydd y sefyllfa COVID-19. Rydw i’n gobeithio cwblhau’r dystysgrif yn y dyfodol agos.

Cymeraf arweiniad darlithwyr y Brifysgol a phrynais rhai llyfrau defnyddiol fydd yn helpu datblygu a chryfhau sgiliau iaith e.e. “Cymraeg da”. Ffeindiais y rhain o gymorth, yn enwedig wrth ysgrifennu aseiniadau a chynlluniau gwersi. Byddaf yn parhau i gyfeirio nol at y llyfrau yma yn y dyfodol er mwyn wella iaith ymhellach ac i sicrhau cywirdeb gwaith.

Fel rhan o’r cwrs TAR roedd gyfle i ddewis profiad dewisol, ac er budd a datblygiad fy sgiliau iaith Cymraeg, dewisais ddysgu am y cynllun ‘Clonc’. Dyma gynllun datblygodd Ysgol L i wella sgiliau iaith lafar disgyblion yr ysgol. Mae’r cynllun yn dilyn yr un drefn o ddrilio fel cynllun mathemateg ‘Big Maths’. Sesiynau byr sy'n para 15-20 munud sydd yn cryfhau elfennau ieithyddol y disgyblion. Yn yr ysgol yma mae'r cynllun yn cael ei weithredu o'r dosbarth meithrin hyd at flwyddyn chwech gyda ffocws ar ferfau, treigladau, cwestiwn ac ateb, gwallau gwirion a geirfa. Oherwydd llwyddiant y cynllun, mae’r ysgol nawr yn gwerthu’r rhaglen i ysgolion eraill i weithredu.

Yn ystod yr amodau gwahanol COVID-19, yn benodol yr ysgolion wedi cau, rydw i wedi datblygu’r defnydd o iaith Gymraeg gartref. Mae’r holl deulu nawr yn cyfathrebu trwy gyfrwng y Gymraeg er lles fy merch (oedran dosbarth meithrin). Mae hon wedi bod o fudd i bawb yn y teulu o ran ymestyn geirfa a llifedd sgyrsiau yn yr iaith Gymraeg. 

[bookmark: _GoBack]Fel rhan allweddol o gwricwlwm Donaldson (2015), mae’n rhaid addysgu disgyblion am hanes a diwylliant y gymuned a’r wlad. Prynais lyfrau am hanes Cymru cafodd ei hysgrifennu neu eu cyfieithu i’r Gymraeg er mwyn cryfhau fy nealltwriaeth o hyn. Ffeindiais fy manc geirfa yn ehangu a sgiliau darllen yn cyfhau.


	Meysydd ar gyfer fy Natblygiad

Targedau Personol ar gyfer Cynnydd

	Fel rhan o welliant personol mae’n rhaid i mi wella fy nefnydd o dreigliadau. Rydw i wedi gweithio ar y targed hwn trwy gydol y flwyddyn yn ystod wersi Cymraeg yn y Brifysgol a trwy astudio llyfrau perthnasol gartref e.e.. “Cymraeg da’. Er hyn rydw i dal yn cael trafferth gyda threiglo ar ôl ‘yn’ ac ‘y’.

Yn ychwanegol byddaf yn manteisio ar y cyfle i ddysgu geiriau gwraidd a benywaidd. Rydw i dal yn drysu weithiau gyda hon ac felly byddaf yn ail edrych ar y PowerPoint a’r gwaith cwblhau yn ystod darlithoedd Cymraeg y Brifysgol. 

Ar hyn o bryd mae cyfrifiadur gennyf sydd ddim yn cefnogi’r defnydd o becyn cyflawn ‘Cysill’. Rhyw bryd yn y dyfodol agos, hoffwn brynu cyfrifiadur sydd yn cefnogi’r rhaglen yma i weithio. 

